钦定古今图书集成/理学汇编/学行典/第129卷 > 中者天下之大本赋〈以天下之教由此而出为韵〉 宋文彦博 > 《中和吟》宋·邵雍
## 钦定古今图书集成/理学汇编/学行典/第129卷 > 中者天下之大本赋〈以天下之教由此而出为韵〉 宋文彦博 > 《中和吟》宋·邵雍

性亦故无他，须是识《中和》。心上语言少，人闲事体多。
如霖回久旱，似药起《沈痾》。一物尚不了，其如万物何。

《尹文子大道篇》：“上决而成天，下决而成地。既已决也，
命之曰中。决必有所合也，合之曰和。中和元同，万物
化生。”

“神鼎”，熟物之器也。上水而下火，二气升降以相济，中
和之实也。

《萤雪丛说》：“圣人之处事，与常人不同。常人之处事，多
有不及。惟圣人之处事，不患不及，祗恐太过。夫子称
‘加我数年，五十以学《易》，可以无大过者，盖欲勉进中
年而学洗心退藏之书，则处事得中，断无不及之患。
今不曰无不及，而特曰‘可以无大过者，此圣人谦益
之辞也。《中庸》曰：‘有所不足，不敢不勉，有馀不敢尽’。宁’’”
非君子之中庸乎？尝观夫子于三百篇之诗而断以
“思无邪”之一言，此见夫子得《诗》之中也。于《易》则曰“无
过”，于《诗》则曰“无邪”，是皆一意。

《正学编》：中者，虚体也。天地惟大中，故能生万物，人心
惟大中，故能应万变。冲漠无朕，万象昭然，其中之蕴
乎？故曰“大中。”无动无静，万感毕应，无始无终，一真冲
融，是之谓中虚。

观微子《中庸》之道，中和尽之矣。修道之功，致中和尽
之矣。中和二者，一中焉尽之矣。一中之学，心学也。心
统性情，道该体用。

海樵子：“夫允厥执中”，尧授舜也。执中无权，孟子戒子。
“莫也大哉中乎，权在矣夫。论中以权，自孟子始也。”
《漱石闲谈》：“二月初一日为中和节，以其揆三阳之中，
配仁义之和。”唐德宗时，李泌置